A Bizottság 2605/1999/EK rendelete
(1999. december 9.)
a mezőgazdasági termékek export-visszatérítési nómenklatúrájának létrehozásáról szóló 3846/87/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1253/1999/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 13. cikkére és a mezőgazdasági termékek piacának közös szervezéséről szóló egyéb rendeletek megfelelő rendelkezéseire,
mivel:
(1) A legutóbb az 1230/1999/EK rendelettel [3] módosított 3846/87/EGK tanácsi rendelet [4] a Kombinált Nómenklatúra alapján az export-visszatérítésekhez létrehozta a mezőgazdasági termékek nómenklatúráját.
(2) Az adatok elektronikus továbbításának megkönnyítése és a költségek csökkentése érdekében az egyes ágazatokra vonatkozó export-visszatérítést meghatározó rendeleteket egységesebb módon kell megjeleníteni. Ennek érdekében a több piaci szervezet esetében közös rendeltetési helyeket vagy állandó országcsoportokat kódokkal kell ellátni, és e kódokkal a 3846/87/EGK rendeletet ki kell egészíteni.
(3) A rendeltetési helyek vagy állandó országcsoportok kódjain felül, a közösségi külkereskedelmi statisztika és a tagállamok közötti kereskedelmi statisztika tekintetében az országok és területek nómenklatúrája harmadik országok kódjait is tartalmazza. Az ágazati rendeletek is tartalmazhatnak országcsoportokra vonatkozó kódokat.
(4) Az e rendeletben előírt rendelkezések összhangban vannak az összes érintett irányítóbizottság véleményével,
ELFOGADTA EZT A RENDELETET:
1. cikk
A 3846/87/EGK rendelet a következőképpen módosul:
1. Az 1. cikk második mondatában a "melléklet" szó helyébe az "I. melléklet" lép.
2. A következő 3a. cikkel egészül ki:
"3a. cikk
A több piacszervezés esetében közös rendeltetési helyek vagy állandó országcsoportok kódokkal vannak ellátva, amelyeket a II. melléklet sorol fel."
3. A jelenlegi "Mezőgazdasági termékek nómenklatúrája" című melléklet az I. melléklet lesz.
4. II. mellékletként e rendelet mellékletével egészül ki.
2. cikk
Ez a rendelet 2000. szeptember 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. december 9-én.